
                 11.07.2012. a nr…..

Projekteerimistingimuste kinnitamine
(Joala tn 26-1 eluruumi ja keldriruumi rekonstrueerimine ja ühendamine)

	1. ASJAOLUD JA MENETLUSE KÄIK




25.06.2012. a taotles Sergei Stretškov Narva Linnavalitsuse Arhitektuuri- ja Linnaplaneerimise Ametilt projekteerimistingimusi Joala tn 26 - 1 eluruumi ja keldriruumi rekonstrueerimiseks ja ühendamiseks. Kõik hoone kaasomanikud kinnitasid kirjalikult oma nõusolekut Joala tn 26 – 1 korteri ja keldriruumi rekonstrueerimiseks ja ühendamiseks.
Joala tn 26 kinnistu asub Kreenholmi Manufaktuuri ajaloolises kaitsetsoonis. Krundil olemasolev hoone on arhitektuurimälestis (kultuurimälestiste riikliku registri nr 14020). Mälestise nimi on Kreenholmi meistrite elamu, Joala t. 26, ehit. 1906.
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Joala tn 26 - 1 eluruumi ja keldriruumi rekonstrueerimiseks ja ühendamiseks järgnevalt:
	3.1 ÜLDANDMED



	3.1.1  Ehitisregistri andmed: eluruumi nr 1 üldpind 57,8 m2.
3.1.2  Projekteerimistingimuste koostamise aluseks on projekteerimistingimuste 
          25.06.2012. a taotlus nr 5803/1-14, Ehitusseadus, Muinsuskaitseseadus, 
          Asjaõigusseadus, Korteriomandiseadus, Narva linna ehitusmäärus, 
          Eestis kehtivad normatiivid, EPN, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Joala tn 26 - 1 eluruumi ja keldriruumi rekonstrueerimine ja ühendamine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Ehitusseadus,

- Muinsuskaitseseadus,
   - Kultuuriministri 04.07.2011. a määrus nr 15 „Kinnismälestiste ja muinsuskaitsealal paiknevate ehitiste konserveerimise, restaureerimise ja ehitamise projektide koostamise ning neis eelnevate uuringute tegemise tingimused ja kord”;
- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile”;

   - Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist); 

- Eesti Standard EVS 811:2012 „Hoone ehitusprojekt”;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;
- Narva linna ehitusmäärus jne.
3.3.2 Mälestise ning UNESCO maailmapärandi nimekirja kantud objektil asuva ehitise konserveerimise ja restaureerimise projekte võib koostada ettevõtja, mittetulundusühing või sihtasutus, samuti vastutav spetsialist, kellele on antud „Muinsuskaitseseaduse“ § 36 lõikes 1 sätestatud sellekohane tegevusluba (Kultuuriministri 04.07.2011. a määruse nr 15 „Kinnismälestiste ja muinsuskaitsealal paiknevate ehitiste konserveerimise, restaureerimise ja ehitamise projektide koostamise ning neis eelnevate uuringute tegemise tingimused ja kord” § 3 lõike 1 punkt 1).
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.5 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6 Projekt peab olema heaks kiidetud kõigil ehitusseadusega ettenähtud juhtudel.

3.3.7 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.8 Esitada projekti nimetus vastavalt projekteerimistingimustele.
3.3.9 Enne projekteerimise algust tuleb läbi viia rekonstrueeritava hooneosa seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel. 

3.3.10 Enne projekteerimise algust tuleb läbi viia tehniline ekspertiis rekonstrueeritava hooneosa sisetarindite osalise ümberehitamise või demonteerimise võimaluste määratlemiseks. Eksperdi arvamusest peab olema üheselt mõistetav, kas sisetarindite ümberehitamine või demonteerimine on lubatav või mitte. Kas nõutakse avade tugevdamist või mitte? Tehnilises ekspertiisis määrata ümberehitatavate või demonteeritavate tarindite tüübid (nt kandvad, mittekandvad, materjal, tarindi paksus) ning lubatavate avade mõõtmed. Määratleda sisetarindite ümberehitamise või demonteerimise võimalused koos detailse ehitustehnoloogia väljatöötamisega. Anda kandevõime taastamise detaillahendus. Ekspertiisis esitada lihtsustatud joonised/skeemid „Vahelae elementide paiknemine ja toetumine seintele” ning „Demonteerimisplaan”.

3.3.11 Nõuded tehnilisele ekspertiisile: vastavalt Majandus- ja kommunikatsiooniministri 20.02.2012. a määrusele nr 15 „Ehitise ekspertiisi tegemise kord”.
3.3.12 Insener-tehnilised osad esitada Eesti Standartidega ettenähtud mahus.

3.3.13 Esitada situatsiooniskeem asendiplaani asemel. Kasutada Narva linna kaarti Narva Linnavalitsuse Arhitektuuri- ja Linnaplaneerimise Ameti kodulehelt www.narvaplan.ee. 
3.3.14 Rekonstrueeritava hooneosa vaated esitada mõõtkavas 1:100. Vaadetel näidata projekteeritava ala piirid, vaadete tähistused, akende värvitoon jne. 
3.3.15 Joonistel (sh spetsifikatsioonis toodud vahelagede lõigetel) näidata projekteeritava ala piirid.

3.3.16 Projekti koosseisus esitada lisaks avade täitmise plaan, avatäidete spetsifikatsioon, rekonstrueeritavate põrandate plaan ja lõiked, uute ja rekonstrueeritavate seinte spetsifikatsioon ja lõiked, seadmete paigutuse plaan, siseruumide eksplikatsioon, evakuatsiooniskeem, rekonstrueeritava hooneosa püstlõige, siseviimistluse tabel. 

3.3.17 Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, eluruumi inventeerimisjoonis või eelneva ehitusprojekti joonised, millised kajastavad projekteerimiseelseid seaduslikul alusel rajatud konstruktsioone, esitada ehitusprojekti lisadena.
3.3.18 Projekti tellija lähteülesandes märkida ka tellija valitud projekti staadium. 
3.3.19 Tehnilised näitajad esitada vastavalt Majandus- ja Kommunikatsiooniministri 24.12.2002. a  määrusele nr 69 „Ehitise tehniliste andmete loetelu“. Rekonstrueeritava eluruumi tehniliste näitajate olulise muutmise puhul esitada ka hoone tehnilised näitajad, hoone kasuliku pinna ja eluruumide spetsifikatsioonid. Hoone kasutamise otstarve esitada vastavalt Majandus- ja kommunikatsiooniministri 26.11.2002. a määrusele nr 10 „Ehitise kasutamise otstarvete loetelu”.
3.3.20 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks muinsuskaitse eritingimused (Muinsuskaitseseaduse § 35 lõige 1 ning Kultuuriministri 04.07.2011. a määruse nr 15 „Kinnismälestiste ja muinsuskaitsealal paiknevate ehitiste konserveerimise, restaureerimise ja ehitamise projektide koostamise ning neis eelnevate uuringute tegemise tingimused ja kord” § 6 lõike 1 punkt 2). Muinsuskaitse eritingimused esitada viimastest lähtuvalt koostatud ehitusprojekti lisana.
3.3.21 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks muinsuskaitse eritingimustest lähtuvalt koostatud ehitusprojekt paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Korruste vahelise avade ehitamine: vastavalt Narva Linnavalitsuse Arhitektuuri- ja Linnaplaneerimise Ametile esitatud muinsuskaitse eritingimustele, tehnilise ekspertiisi tulemuste ning kinnisasja kaasomanike loa alusel.

3.4.2 Rekonstrueeritava hooneosa sisetarindite osaliseks ümberehitamiseks (sh avade ehitamiseks) ning tarindite demonteerimiseks loa väljastamisest teeb Narva Linnavalitsus otsuse tehnilise ekspertiisi tulemuste alusel: vt. punkt 3.3.10.

3.4.3 Lubatud on uute siseseinte püstitamine. Keelatud on kandetarindite täislammutamine. 
3.4.4 Hoone fassaadide muutmine (nimelt aknaavade kinnimüürimine, aknaavade osaline kinnimüürimine, välisviimistluse ja värvilahenduse muutmine) ei ole lubatud. 
3.4.5 Vajadusel hoone piirdetarindites asuvate avatäidete vahetamine: vastavalt Narva Linnavalitsuse Arhitektuuri- ja Linnaplaneerimise Ametile esitatud muinsuskaitse eritingimustele. Avatäidete vahetamise puhul esitada avade täitmise plaanid, avatäidete spetsifikatsioon. 

3.4.6 Sisetehnosüsteemide rekonstrueerimine: tagada tehnokommunikatsioonide müra normtasemed. Esitada kaitsemeetmed müra vähendamiseks. Mitte kahjustada maja ühisomandis olevaid tehnosüsteeme. Plaanil näidata santehniliste seadmete asukohad. 

3.4.7 Ühisomandis olevate ventilatsiooni- ja suitsušahtide tarindite likvideerimine ning ventilatsiooni- ja suitsulõõride rikkumine ei ole lubatud. Plaanil näidata olemasolevate ventilatsiooni- ja suitsušahtide tarindite ning ventilatsiooni- ja suitsulõõride asukohad.

3.4.8 Kõrgendatud niiskusega ruumide projekteerimise puhul tagada pikaajaline kaitse niiskuse eest. Esitada antud ruumide püstlõiked. Esitada vahelagede ja seinte lõiked. Esitada kaitsemeetmed kondensaatvee ja hallituste vastu. Ventilatsioonilõõride puudumise puhul näha ette sundventilatsioon. 

3.4.9 Näha ette eluruumi varustamine suitsuanduritega.
3.4.10 Kamina ehitamise puhul esitada ettevalmistustööde teostamise ja kamina tüübi valiku soovitused, iseloomustavad kamina andmed, küttekolde kasutamise, korrashoiu ja hooldamise soovitused, küttekolde paigaldisjoonis ja tehnoloogiline skeem, suitsukanalite uuringu akt.
3.4.11 Muud nõuded: vastavalt muinsuskaitse eritingimusele, tehnilisele ekspertiisile, projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 

	3.5 KOOSKÕLASTUSED 



3.5.1    Ida-Eesti Päästekeskus.

3.5.2    Joala tn 26 - 1 korteri omanik.

3.5.3    Narva Linnavalitsuse Arhitektuuri- ja Linnaplaneerimise Ameti muinsuskaitse vaneminspektor
3.5.4    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 10.07.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

